
ผู้เสียที่ได้รับความเสียหายจากการ
กระทำผิดอาญาของผู้อื่นโดยไม่มีส่วนเกี่ยวข้องขอรับ
ค่าตอบแทนจากรัฐได้ในกรณีดังต่อไปนี้


		● ได้รับบาดเจ็บทางร่างกาย จิตใจหรือถึงแก่ความตาย เนื่องจากถูกทำร้าย ถูกฆ่าตาย

		● ได้รับบาดเจ็บสาหัส หรือตายจากการกระทำโดยประมาทของผู้อื่น

		● เด็ก คนชรา คนป่วยที่ช่วยเหลือตัวเองไม่ได้และถูกทอดทิ้ง

ให้ปฏิบัติดังนี้

		1. แจ้งความเพื่อดำเนินคดีต่อเจ้าพนักงานตำรวจ ณ ท้องที่
    ที่เกิดเหตุ

		2. พบแพทย์ที่โรงพยาบาลเพื่อตรวจรักษา กรณีตายให้แจ้ง
   หน่วยงานที่เกี่ยวข้องเพื่อออกใบมรณบัตร

		3. รวมรวบเอกสารหลักฐานที่เกี่ยวข้อง

		4. ยื่นคำขอรับเงินค่าตอบแทนภายใน 1 ปี นับแต่วันที่ได้รู้
   ถึงการกระทำผิด

สิทธิการได้รับเงินช่วยเหลือของผู้เสียหาย

กรณีทั่วไป

		● ค่าใช้จ่ายที่จำเป็นในการรักษาพยาบาลเท่าที่จ่ายจริงแต่
   ไม่เกิน 40,000 บาท

		● ค่าฟื้นฟูสมรรถภาพทางร่างกายและจิตใจเท่าที่จ่ายจริงแต่
   ไม่เกิน 20,000 บาท

		● ค่าขาดประโยชน์ทำมาหาได้ในระหว่างที่ไม่สามารถประกอบ
   การทำงานได้ตามปกติ ตามค่าจ้างขั้นต่ำ 
   ระยะเวลาไม่เกิน 1ปี

		● ค่าตอบแทนความเสียหายอื่นตามที่คณะกรรมการเห็นสมควรแต่ไม่เกิน 50,000 บาท

กรณีเสียชีวิต

		● ค่าตอบแทนกรณีผู้เสียหายถึงแก่ความตาย ตั้งแต่ 30,000 บาท แต่ไม่เกิน 100,000 บาท

		● ค่าจัดการศพจำนวน 20,000 บาท

		● ค่าขาดอุปการะเลี้ยงดู ไม่เกิน 40,000 บาท

		● ค่าเสียหายอื่นตามที่คณะกรรมการเห็นสมควร แต่ไม่เกิน 40,000 บาท




ขึ้นอยู่กับการพิจารณาของคณะกรรมการ หรือคณะอนุกรรมการเป็นสำคัญ

จำเลยขอรับค่าทดแทนและค่าใช้จ่ายจากรัฐได้ในกรณีดังต่อไปนี้

	เมื่อถูกพนักงานอัยการฟ้องเป็นจำเลยในคดีอาญาและถูกคุมขังในระหว่างที่ศาลพิจารณาคดี ต่อมาปรากฏข้อเท็จจริง

ว่าจำเลยไม่ได้กระทำผิดและการถอนฟ้องระหว่างการดำเนินคดีหรือมีคำพิพากษาอันถึงที่สุดให้ยกฟ้องจำเลย

	โดยข้อเท็จจริงฟังเป็นยุติว่าจำเลยมิได้กระทำความผิด


ให้ปฏิบัติดังนี้


	1. ติดต่อเจ้าพนักงานศาลที่อ่านคำพิพากษาเพื่อขอคัดสำเนาเอกสารโดยให้เจ้าหน้าที่รับรองสำเนาถูกต้อง ดังนี้

		● สำเนาคำพิพากษาของศาลทุกศาลที่มีคำพิพากษา

		● สำเนาหมายขัง หมายจำคุกและหมายปล่อยของศาลทุกศาล

		● สำเนาใบแต่งทนายความ

		● หนังสือรับรองคดีถึงที่สุด

	2. หนังสือสัญญาว่าจ้างว่าความและสำเนาบัตรประจำตัวทนายความกรณีที่ไม่ใช่ทนายขอแรง

	3. รวบรวมเอกสารหลักฐานที่เกี่ยวข้อง

	4. ยื่นคำขอรับเงินค่าทดแทนภายใน 1 ปี นับตั้งแต่วันที่ศาลอนุญาตให้ถอนฟ้อง หรือศาลมีคำพิพากษาอันถึงที่สุด

สิทธิการได้รับเงินช่วยเหลือของจำเลย

กรณีทั่วไป


		● ค่าทดแทนการถูกคุมขัง อัตราวันละ 500 บาท

		● ค่าใช้จ่ายจำเป็นในการรักษาพยาบาลเท่าที่จ่ายจริงแต่ไม่เกิน 40,000 บาทและความเจ็บป่วยต้องเป็นผลโดยตรงจากการถูกดำเนินคดี

		● ค่าฟื้นฟูสมรรถภาพทางร่างกายและจิตใจเท่าที่จ่ายจริง แต่ไม่เกิน 50,000 บาทและความเจ็บป่วยต้องเป็นผลโดยตรงจากการดำเนินคดี

		● ค่าขาดประโยชน์ทำมาหาได้ในระหว่างถูกดำเนินคดีให้จ่ายในอัตราค่าจ้างขั้นต่ำ นับแต่วันที่ไม่สามารถประกอบการงานได้ตามปกติ

		● ค่าใช้จ่ายที่จำเป็นในการดำเนินคดี

			- ค่าทนายความเท่าที่จ่ายจริงในอัตราไม่เกินกฎกระทรวงกำหนด

			- ค่าใช้จ่ายอื่นเท่าที่จ่ายจริง แต่ไม่เกิน 30,000 บาท

กรณีเสียชีวิต

		● ค่าทดแทน จำนวน 100,000 บาท

		● ค่าจัดการศพ จำนวน 20,000 บาท

		● ค่าขาดอุปการะเลี้ยงดู จำนวนไม่เกิน 40,000 บาท

		● ค่าความเสียหายอื่นตามที่คณะกรรมการเห็นสมควรแต่ไม่เกิน 40,000 บาท

ขึ้นอยู่กับการพิจารณาของคณะกรรมการ หรือคณะอนุกรรมการเป็นสำคัญ

	คณะอนุกรรมการจะกำหนดให้ผู้เสียหายหรือจำเลยได้รับค่าตอบแทน ค่าทดแทนและค่าใช้จ่ายเพียงใดหรือไม่จะคำนึงถึงพฤติการณ์ความร้ายแรงของการกระทำความผิดสภาพความเสียหายพฤติการณ์ของคดีความเดือดร้อนที่ได้รับ และให้พิจารณาถึงโอกาสที่ผู้เสียหรือจำเลยจะได้รับการชดเชยจากทางอื่นด้วย

ผู้มีสิทธิยื่นคำขอ

		● ผู้เสียหายหรือจำเลย
		● ทายาทซึ่งได้รับความเสียหาย (กรณีผู้เสียหายหรือจำเลยถึงแก่ความตาย)
		● ผู้แทนโดยชอบธรรมหรือผู้อนุบาล บุพการี ผู้สืบสันดาน สามีหรือภริยา (กรณีผู้เยาว์ ผู้ไร้ความสามารถหรือไม่สามารถยื่นคำขอด้วยตนเองได้)
		● บุคคลซึ่งได้รับการมอบอำนาจจากผู้เสียหาย จำเลยหรือทายาท เมื่อมีเหตุจำเป็นตามระเบียบ





	ผู้ยื่นคำขอไม่เห็นด้วยกับคำวินิจฉัยของคณะกรรมการมีสิทธิอุทธรณ์ต่อศาลอุทธรณ์ภายใน 30 วันนับแต่วันที่ได้รับแจ้งคำวินิจฉัย


	การยื่นอุทธรณ์ห้ยื่นต่อสำนักงานช่วยเหลือทางการเงินแก่ผู้เสียหายและจำเลยในคดีอาญา หรือศาลจังหวัดที่ผู้นั้นมีภูมิลำเนาอยู่ หรือสำนักงานยุติธรรมจังหวัดทั่วประเทศเพื่อส่งแก่ศาลอุทธรณ์ก็ได้

สถานที่ยื่นคำขอ

ในส่วนกลาง

	ให้ยื่นคำขอที่สำนักงานช่วยเหลือทางการเงินแก่ผู้เสียหายและจำเลยในคดีอาญา กรมคุ้มครองสิทธิและเสรีภาพ กระทรวงยุติธรรม


ต่างจังหวัด

	ให้ยื่นคำขอที่สำนักงานคุ้มครองสิทธิและเสรีภาพภาค 1-4หรือสำนักงานยุติธรรมจังหวัดทั่วประเทศ


 สำนักงานช่วยเหลือทางการเงินแก่ผู้เสียหายและจำเลยในคดีอาญา
120 หมู่ 3 ศูนย์ราชการเฉลิมพระเกรียติ 80 พรรษาฯ อาคารราชบุรีดิเรกฤทธิ์
    (อาคาร) ชั้น 2 ถนนแจ้งวัฒนะ แขวงทุ่งสองห้อง เขตหลักสี่
 กรุงเทพฯ 10210 โทรศัพท์ 0 2141 283-89 www.rlpd.moj.go.th
       สำนักงานคุ้มครองสิทธิและเสรีภาพ ภาค







1-4
       หรือ สำนักงานยุติธรรมจังหวัดทั่วประเทศ

หลักฐานที่จำเลยต้องนำมายื่น

	● สำเนาบัตรประจำตัวประชาชน  สำเนาทะเบียนบ้าน

	● สำเนาใบเปลี่ยนชื่อตัว – ชื่อสกุล (ถ้ามี)

	● หนังสือมอบอำนาจ (ถ้ามี)

	● หนังสือให้ความยินยอม (กรณีมีทายาทหลายคน)

	● หลักฐานค่าใช้จ่ายในการรักษาพยาบาล

	● หลักฐานค่าใช้จ่ายในการฟื้นฟูสมรรถภาพ

	● ใบมรณบัตร (กรณีเสียชีวิต)

	● รายงานประจำวันเกี่ยวกับคดี

	● หนังสือความเห็นแพทย์ / ใบรับรองแพทย์ (ถ้ามี)

	● สำเนารายงานการชันสูตรพลิกศพ (กรณีเสียชีวิต)

	● สำเนารายงานการชันสูตรบาดแผลของแพทย์ (กรณีบาดเจ็บ)

	● หนังสือรับรองรายได้ (กรณีประกอบอาชีพ)

หลักฐานสำคัญกรณีเป็นผู้เสียหาย

	● สำเนาบันทึกแจ้งความประจำวัน

	● สำเนารายงานการสอบสวนของตำรวจ

	● บันทึกการแจ้งสิทธิ

หลักฐานสำคัญกรณีเป็นจำเลย

	● หนังสือรับรองคดีถึงที่สุด

	● สำเนาหมายขัง หมายจำคุก และหมายปล่อย

	● สำเนาคำพิพากษาของทุกชั้นศาล

	● สำเนาใบแต่งทนายความ

	● สำเนาหนังสือสัญญาจ้างว่าความ (กรณีที่ไม่ใช่ทนายขอแรง)

บทกำหนดโทษ

ผู้ใดยื่นคำขอรับค่าตอบแทน ค่าทดแทนหรือค่าใช้จ่ายโดยแสดง
ข้อความเป็นเท็จ มีโทษจำคุกไม่เกินสามปีหรือปรับไม่เกินหกหมื่นบาท
หรือทั้งจำทั้งปรับ

